Sidst i november 2014 købte vi en 2 i 1 tablet, altså en der fungerer som almindelig bærbar, men som også kan bruges som tablet. Denne blev købt via hjemmesiden. Allerede i Januar blev den sendt til reparation ved Elgiganten i Tilst, da der ikke var nogen kontakt imellem tastaturet og tabletten. Efter næsten 3 uger kommer den retur fra værkstedet med et nyt tastatur. Lige efter at min kæreste var startet på sit studie 1/2, var der igen problemer. Nu frøs den og der var ingen kontakt med noget, den kunne ikke engang slukkes. Da vi nu boede tættest på Viborg, blev den indleveret her. De ville ikke sende den til reparation, da de mente de selv kunne ordne den. Efter 5 timer kunne den igen hentes. Men efter bare 2 uger, var min kæreste så træt af igen, da den frøs hele tiden, og tastaturet virkede ikke (det skal siges at den kun bliver brugt til word og internet og lignende). Endnu en gang bliver den indleveret ved Elgiganten i Viborg og efter halvanden uge kommer den retur og der er ikke blevet gjort noget. Da de ikke havde fundet nogle fejl på værkstedet. Ekspedienten foreslår at min kæreste filmer problemet. Problemet er bare at hun ikke kan filme med sin telefon og hvis hun kunne, kunne hun jo ikke sidde og filme under forelæsningerne. Hun havde brugt min laptop, mens hendes var til reparation, så der gik et par dage fa hun hentede computeren onsdag, inden hun fik åbnet sin egen, mandagen efter. Her opdagede hun, at der var kommet mange ridser i skærmen. Da jeg havde bilen og først kom hjem klokken 23:00 denne aften fra arbejde, kørte vi ud til Elgiganten i Viborg tirsdag eftermiddag, og her blev vi mødt af en ekspedient i vareudleveringen som hverken kendte til service eller købeloven og vi fik at vide at der ikke var noget at gøre, da de ikke ville forholde sig til problemet. Efter en længere kamp fortalte han os at da hans chef ikke var til stede, så kunne der ikke gøres noget, og han kom først tilbage efter en uge (Går Elgiganten i stå fordi en person mangler, der burde vel være en stedfortræder, ellers håber jeg da ikke at han bliver langtids sygemeldt). Jeg forespurgte om chefen, så ikke kunne ringe til mig, men ekspedienten vidste ikke hvornår hans chef kunne ringe, når han kom tilbage ugen efter, for han havde nok travlt (hmm for travlt til sine kunder, er det ikke dem i lever af). Om onsdagen er der så en der ringer fra Elgiganten og beklager problemet, og på grund af alle de problemer, der har været ville han tilbyde os en kompensation på 400 kr. ellers kunne vi snakke med ham chefen når han kom tilbage ugen efter. Samme aften er der nu en ny, der ringer og fortæller at nu har han snakket med sin chef (chefen for vareudleveringen) og varehuschefen, og nu er der ikke noget at gøre, de mener vi ikke har kontaktet dem hurtigt nok med problemet så det er vores problem og de kender lige pludselig heller ikke til den kompensation, vi er blevet tilbudt. Vi ringer nu til kundeservice og håber på at få lidt hjælp, her vil denne sende en mail til varehuset og bede om at denne omtalte chef kontakter os tirsdag efter påske. Dagen i dag er så gået uden et telefonopkald fra El-giganten. Tirsdag aften (7/4-15) ringer jeg så til kundeservice og her får jeg at vide at varehuset ikke checker sin mail hver dag, så de havde nok ikke set mailen (okay et firma der handler med teknologi ser ikke sin mail ?????). Kundeservice vil dog sende en rykker mail til varehuset. Ca. 20 min senere bliver min kæreste ringet op fra Elgiganten i Viborg (nu har de åbenbart set mailen). Jeg får telefonen og snakker med denne. Han siger at de ikke vil gøre noget, da vi selv har lavet de ridser og at vi har reklameret for sent over dem og at han mente at jeg underskrev at disse ridser var der da, jeg afleverede computeren anden gang hvilket jeg forklarede at jeg ikke havde. Han blev ved med at påstå dette og han ville sende de papir som han kunne finde (gemmer i ikke alt???). Han sendte os en mail med to service numre som vi ikke kunne slå op, og hvad jeg kan se, heller ikke viser en underskrift. Han mente dog, at vi havde skrevet under ved modtagelse at disse ridser var der ved afleveringen, det underlige er bare at hans personale ikke ville udlevere computeren før vi har underskrevet, så man skal underskrive for udleveringen og samtidig forsøger Elgiganten at fralægge sig sit ansvar, da de så siger, at nu har du underskrevet. Dette er vist ikke helt rigtigt i henhold til aftaleloven og købeloven.
Kan det være rigtigt at vi skal hente juridisk hjælp for at Elgiganten vil hjælpe os?? Utroligt at folk vil handle ved Elgiganten, vi gør i hvert fald ikke igen!!!